Z A P I S N I K
25. sjednice Vijeća Mjesnog odbora Zeleni brijeg,
17. svibnja 2023.
u prostorijama Mjesnog odbora Zeleni brijeg, Miroševečki brijeg 45,
s početkom u 18:30 sati


NAZOČNI ČLANOVI VIJEĆA: Branimir Burić, Jasna Hanić, Sanda Keller i Luka Zulin

Predsjedava: Jasna Hanić, predsjednica

Zapisnik vodi: Tatjana Horvat Pelivan, stručna referentica Gradskog ureda za mjesnu samoupravu, civilnu zaštitu i sigurnost, Područni odsjek Gornja Dubrava

Predsjednica utvrđuje nazočnost 4 od ukupno 4 člana Vijeća, te otvara 25. sjednicu Vijeća Mjesnog odbora Zeleni brijeg.

Vijeće prihvaća tekst Zapisnika 24. sjednice Vijeća, održane 19. travnja 2023.



Predsjednica predlaže dopunu dnevnog reda:
D N E V N I    R E D:

1. [bookmark: _Hlk129117518]Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2024. godini – donošenje zaključka;
1. Prijedlog za otkupom zemljišta oznake k. č. 6608 k.o. Granešina Nova – donošenje zaključka;
1. Prijedlog za postavljanjem nadstrešnice na autobusnom stajalištu – donošenje zaključka;
1. Prijedlog o održavanju javno zdravstvene akcije jednom mjesečno – donošenje zaključka;
1. Pitanja, prijedlozi i obavijesti


Ad.1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2024. godini 
U raspravi sudjeluju svi prisutni.

Vijeće jednoglasno donosi



ZAKLJUČAK
o prijedlogu prioriteta za donošenje Plana komunalnih aktivnosti Gradske četvrti Gornja Dubrava u 2024. godini

1. Rekonstrukcija kanalizacije i odvodnje Blizno-Miroševečina-Dotrščinska
2. Gradnja nogostupa u ulici Miroševečina.
3. Rekonstrukcija pješačke stazice između ulica Svetošimunske i Miroševečine
4. Izgradnja šetnice uz ptok, K.Č: 6565, Granešina nova
3. Izgradnja vodovoda i kanalizacije u Novačkoj ulici od kbr. 356-395
3. Izgradnja vodovoda u Orehovečkom ogranki od kbr. 28-33


Ad.2. Prijedlog za otkupom zemljišta oznake k. č. 6608 k.o. Granešina Nova 
U raspravi sudjeluju svi prisutni.

Vijeće jednoglasno donosi

Z A K LJ U Č A K
o prijedlogu za otkupom zemljišta
oznake k.č. 6608 k.o. Granešina Nova



I. Vijeće podržava prijedlog za otkup zemljišta  k.č. 6608 k.o. Granešina nova koje je sada u vlasništvu Baltan Darka i Baltan Štefice.

II. Zemljište je idealno za street workout park (ulično vježbanje) koje je potrebno našem Mjesnom odboru te molimo Gradsku četvrt Gornja Dubrava da učini potrebne radnje kako bi se navedeno zemljište odkupilo.



Ad. 3. Prijedlog za postavljanjem nadstrešnice na autobusnom stajalištu
U raspravi sudjeluju svi prisutni.
Vijeće jednoglasno donosi
[bookmark: _GoBack]Z A K L J U Č A K
                           o prijedlogu za postavljanje nadstrešnice
                                            na okretištu autobusa 


I. Predlaže se postavljanje nedostajuće nadstrešnice na okretištu autobusa u Novačkoj  ulici.

II. Ovaj zaključak dostavlja se Gradskom uredu za obnovi, izgradnju, prostorno uređenje  ,graditeljstvo, komunalne poslove i promet na daljnje postupanje.

Ad. 4. Prijedlog o održavanju javno zdravstvene akcije jednom mjesečno
Predlaže se svaki zadnji četvrtak u mjesecu održavanje javno zdravstvenih  aktivnosti (npr; mjerenje tlaka, mjerenje šečera…)

Ad. 5. Pitanja, prijedlozi i obavijesti
Predsjednica Vijeća informirala je članove Vijeća o aktivnostima na području Mjesnog odbora Zeleni brijeg između dviju sjednica Vijeća Mjesnog odbora.

Završeno u 20.15 sati.

KLASA: 024-08/23-003/558
URBROJ: 251-13-11-5/006-23-2
U Zagrebu, 29. ožujak 2023.                 

                                                                    Predsjednica Vijeća Mjesnog odbora Zeleni brijeg

                                                                                                       Jasna Hanić



